Document ID: 32005R1036

KOMISSION ASETUS (EY) N:o 1036/2005,
annettu 1 päivänä heinäkuuta 2005,
neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetun asetuksen (EY) N:o 2535/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 29 artiklan 1 kohdan,
sekä katsoo seuraavaa:
(1)
Komission asetuksessa (EY) N:o 2535/2001 (2) vahvistetaan muun muassa yhteisön ja sen jäsenvaltioiden sekä eräiden Keski- ja Itä-Euroopan maiden välisissä Eurooppa-sopimuksissa määrättyjen maito- ja maitotuotealan tuontijärjestelmien soveltamista koskevat yksityiskohtaiset säännöt. Euroopan yhteisöjen ja niiden jäsenvaltioiden sekä Bulgarian ja Romanian välistä assosiaatiota koskevien Eurooppa-sopimuksen lisäpöytäkirjojen tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi tehdyissä neuvoston ja komission päätöksissä 2005/430/EY (3) ja 2005/431/EY (4) säädettyjen myönnytysten täytäntöönpanemiseksi uudet tuontitariffikiintiöt olisi avattava ja eräitä nykyisiä kiintiöitä olisi lisättävä 1 päivänä heinäkuuta 2005, jolloin lisäpöytäkirjat tulevat voimaan.
(2)
Neuvoston asetuksessa (EY) N:o 747/2001 (5) säädetään kiintiöstä nro 09.1302, joka koskee tiettyjä Israelista peräisin olevia maataloustuotteita ja jota hallinnoidaan ”ensin tullutta palvellaan ensin” -periaatteella tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (6) 308 a-308 c artiklan mukaisesti. On aiheellista ottaa huomioon kyseinen kiintiö asetuksessa (EY) N:o 2535/2001.
(3)
Asetuksen (EY) N:o 2535/2001 liitteessä XII on Kyproksen todistuksia myöntävää viranomaista koskeva viittaus, joka olisi poistettava, koska Kypros on liittynyt Euroopan unioniin.
(4)
Asetus (EY) N:o 2535/2001 olisi sen vuoksi muutettava vastaavasti.
(5)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2535/2001 seuraavasti:
1)
Korvataan 5 artiklan b alakohta seuraavasti:
”b)
neuvoston ja komission päätöksissä 2005/430/EY (7) ja 2005/431/EY (8) säädetyt kiintiöt;
2)
Muutetaan 19 a artikla seuraavasti:
a)
Korvataan 1 kohta seuraavasti:
”1. Neuvoston asetuksissa (EY) N:o 312/2003 (9) ja (EY) N:o 747/2001 (10) säädettyihin, tämän asetuksen liitteessä VII a esitettyihin kiintiöihin sovelletaan asetuksen (ETY) N:o 2454/93 308 a-308 c artiklaa.
b)
Korvataan 4 kohta seuraavasti:
”4. Alennetun tullin soveltamisen edellytyksenä on Chilen tasavallan kanssa tehdyn sopimuksen liitteen III tai Israelin kanssa tehdyn sopimuksen pöytäkirjan nro 4 mukaisesti annetun alkuperätodisteen esittäminen.”
3)
Korvataan liitteessä I oleva B osa tämän asetuksen liitteessä I olevalla tekstillä.
4)
Korvataan liite VII a tämän asetuksen liitteessä II olevalla tekstillä.
5)
Poistetaan liitteestä XII Kyprosta koskeva rivi.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Asetuksen 1 artiklan 1 ja 3 kohtaa sovelletaan 1 päivästä heinäkuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä heinäkuuta 2005.

Labels: 3
17
18